Foto: Inquamphotos.com / Octav Ganea

Scrisoarea a fost trimisă în condițiile în care Comisia juridică a Senatului urmează să decidă astăzi dacă dă aviz pentru urmărirea penală a fostului ministru.

Gabriel Oprea spune că dosarul său ar fi fost instrumentat ilegal și că procurorii nu ar fi avut dreptul să instrumenteze dosarul său. El cere retrimiterea dosarului la DNA pentru a fi reinstrumentat.

Scrisoarea a fost transmisă Comisiei juridice, deși o decizie privind retrimiterea dosarului ar fi de competența Biroului Permanent al Senatului.

Prin urmare, senatorii juriști se vor reuni la ora 13.00, așa cum era stabilit, pentru a discuta solicitarea DNA de încuviințare a urmăririi penale în cazul lui Gabriel Oprea. O decizie finală va fi luată însă de plenul Senatului.

Senatorul, acuzat de abuz în serviciu pentru că ar fi beneficiat ilegal de coloană oficială, cerea săptămâna trecută să-i fie ridicată imunitatea.